Samningur þessi er gerður á milli doktorsnema og leiðbeinanda um doktorsnám og tekur mið af viðmiðum og kröfum um gæði doktorsnáms við Háskóla Íslands

|  |  |  |  |
| --- | --- | --- | --- |
| Doktorsnemi |  | Kennitala |  |
| Leiðbeinandi |  | Námstími |  |
| Vinnuheiti verkefnis |  |

DEILD

**1. Hlutverk leiðbeinanda:**

1.1 Leiðbeinandi gerir doktorsnema grein fyrir þeim kröfum sem gerðar eru til verkefnis, veitir honum hvatningu og aðhald við vinnu þess.

1.2 Leiðbeinandi ráðleggur doktorsnema m.a. um eftirfarandi atriði:

* Afmörkun efnis, skilgreiningu markmiða og rannsóknaspurninga.
* Gerð rannsóknaráætlunar, þar á meðal gerð langtíma og skammtíma verkáætlana.
* Öflun rannsóknargagna, úrvinnslu þeirra og greiningu
* Framsetningu á niðurstöðum
* Ritgerðasmíðina í heild

1.3 Leiðbeinandi aflar tilskilinna leyfa

1.4 Leiðbeinandi fylgist með framvindu verksins og metur það með hliðsjón af rannsóknar- og námsáætlun. Leiðbeinandinn aðstoðar doktorsnema við að takast á við vandamál sem upp koma svo sem siðferðileg álitamál í rannsóknarvinnunni, aðferðafræðileg álitamál eða annað. Leiðbeinandi boðar doktorsnema til fundar, ef honum finnst þess vera þörf.

**2. Hlutverk doktorsnema:**

2.1 Doktorsnemi er ábyrgur fyrir námi sínu og ætlast er til sjálfstæðra vinnubragða af hálfu doktorsnema.

2.2 Doktorsnemi vinnur verkefnið samkvæmt samþykktri rannsóknaráætlun.

2.3 Doktorsnemi skal í lok vor- og haustmisseris skila til viðkomandi deildar/fræðasviðs **námsframvinduskýrslu** sem staðfest er af leiðbeinanda. Í skýrslunni skal m.a. gerð grein fyrir framvindu doktorsverkefnisins, einingum (ECTS) sem lokið er, birtum ritverkum, þátttöku í ráðstefnum, kennslustörfum, fjármögnun námsins og áætluðum námslokum.

2.4 Doktorsnemi getur haft frumkvæði að því að semja um fundi með leiðbeinanda og upplýsir leiðbeinanda um framvindu doktorsnámsins.

2.5 Doktorsnemi fylgir öryggis- og vinnureglum Háskóla Íslands og/eða samstarfsaðila þ.m.t. ákvæði um trúnað og þagnarskyldu.

**3. Aðstaða til náms:**

|  |  |
| --- | --- |
| Rannsóknar- og vinnuaðstaða doktorsnema  |  |

Rannsóknar- og vinnuaðstaða doktorsnema telst fullnægjandi fyrir verkefnið. Til starfsaðstöðu telst m.a. aðgangur að skrifstofu/skrifborði, innra neti, tölvupósti, hugbúnaði, prentun og annarri tölvuþjónustu, síma, bókasafni, ljósritun, mötuneyti (sé það fyrir hendi), rannsóknaraðstöðu og tækjum.

Með undirritun sinni á samning þennan skuldbindur til þess bær ábyrgðaraðili rannsóknarstofu/rannsóknastofnun/deild til að gæta að almennu öryggi, velferð og heilbrigði doktorsnema og tryggja honum öruggt og heilsusamlegt starfsumhverfi á grundvelli laga nr.46 frá 1980, um aðbúnað, hollustuhætti og öryggi á vinnustöðum og reglna sem settar eru á grundvelli þeirra laga.

**4. Birtingarréttur:**

Háskóli Íslands er eigandi frumgagna verkefnis en doktorsnemi ásamt leiðbeinanda og öðrum meðhöfundum eru eigendur þeirra gagna sem falla undir höfundarrétt, þ.m.t. bóka og greina. Doktorsnemi skal skila öllum frumgögnum til leiðbeinanda á læsilegu formi, að loknu námi. Þetta gildir einnig þó rannsókn hafi verið birt opinberlega. Aðilum samningsins er heimilt að semja um afritun gagna.

Ef leiðbeinandi telur að niðurstöður verkefnisins, sem ekki eru þegar birtar í greinum sem hluti af doktorsritgerð, eigi erindi í almenna birtingu skal doktorsnemi skila inn viðeigandi hluta af handriti að vísindagrein(um) til birtingar í ritrýnt vísindarit, innan 6 mánaða frá námslokum. Doktorsnemi skal þá tilgreindur höfundur slíkrar greinar en röð höfunda fer eftir framlagi til verkefnisins sem greinin lýsir. Að öllu jöfnu er leiðbeinandi síðasti höfundur greinar. Skili doktorsnemi ekki handriti til leiðbeinanda innan tilskilins tíma er leiðbeinanda heimilt að nýta gögn úr rannsóknarverkefni doktorsnema til birtingar. Í slíkum tilfellum skal doktorsnemi vera meðhöfundur.

**5. Hugverk:**

Leiðbeinanda og/eða doktorsnema ber að tilkynna Hugverkanefnd Háskóla Íslands og Landspítala um uppfinningar og hagnýtanlegar nýjungar sem leiða af verkefni. Slík tilkynning skal berast áður en uppfinning/nýjung er birt, hvort heldur í ræðu eða riti. Lög nr. 72/2004 um uppfinningar starfsmanna og starfsreglur Hugverkanefndar Háskóla Íslands og Landspítala gilda um uppfinningar sem leiðbeinandi og/eða doktorsnemi koma fram með í starfi/verkefni.

**6. Trúnaður:**

Vitneskja, sem nemanda kann að áskotnast um aðra vísindavinnu og þróunarstarf leiðbeinanda eða annarra starfsmanna og/eða nemenda, skal vera trúnaðarmál og gildir sá trúnaður óháð gildistíma samnings þessa.

Dagsetning: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doktorsnemi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leiðbeinandi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ábyrgðaraðili starfsaðstöðu (yfirmaður rannsóknarstofu/rannsóknastofnunar):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Samningurinn gildir í 54 mánuði frá undirritun að undanskildu ákvæði um trúnað og ef annað er tekið fram í samningnum.**

**Nemendum er bent á að kynna sér vel reglur um doktorsnám, viðmið og kröfur um gæði doktorsnáms við Háskóla Íslands og siðareglur Háskóla Íslands.**